Landmanden, der ejer markerne, fik noget af en overraskelse, da han var igang med at snitte majs. Her opdagede han midt inde på marken, at majsene var revet op, og at der i stedet var plantet fire rækker med mere end hundrede hampplanter. - Efter jeg havde set de fire rækker med hamp, fandt jeg mere på marken ved siden af. Derefter kontaktede jeg politiet, fortæller Evald Jensen fra Nørre Blæsbjerg nær Sindal. Nordjyllands Politi kørte i formiddags ud for at fjerne samtlige planter med hjælp fra landmanden. Planterne var godt halvanden meter høje.De har formentlig en høj værdi af THC, som er det euforiserende stof i planten.
Flere hundrede hampplanter fundet midt i en majsmark i Nørre Blæsbjerg tæt ved Sindal